ત્રણ તલાક સાથે સંબંધિત બીલ વિરોધ પક્ષના ટકરાવના કારણે સંસદમાં અટકી પડ્યું છે. આ ઓર્ડિનેંસ દ્વાર કેન્દ્ર સરકાર મુસ્લિમ મહિલાઓને ત્રણ તલાક પર પોલીસ કેસ કરવાનો મજબૂત અધિકાર આપવાનો દાવો કરી રહી છે. બીજા ઓર્ડિનેંસ પર સરકાર એસસી-એસટી એક્ટને તેના મૂળ સ્વરૂપમં જ લાવવાનો નિર્ણય લઈ શકે છે. સુપ્રીમ કોર્ટ દ્વારા વર્તમાન કાયદામાં ફેરફાર કરવામાં આવતા દેશભરમાં દલિત આંદોલન થયાં હતાં. વિપક્ષોએ તો સરકારને ઘેરી જ હતી, ભાજપના જ અનેક દલિત સાંસદ સરકાર વિરૂદ્ધ થઈ ગયાં હતાં. હવે ઓર્ડિનેંસ લાવીને સરકાર વિરોધ પક્ષના હુમલાનો જવાબ તો આપશે જ, 2019ની સામાન્ય ચૂંટણી પહેલા દલિતો વચ્ચે પોતાની પકડ વધારે મજબુત બનાવવા માંગે છે.